
Par komisijas izveidi PSRS totalitārā komunistiskā okupācijas režīma upuru skaita un masu kapu vietu noteikšanai, informācijas par represijām un masveida deportācijām apkopošanai un Latvijas valstij un tās iedzīvotājiem nodarīto zaudējumu aprēķināšanai
· 1. Izveidot komisiju PSRS totalitārā komunistiskā okupācijas režīma upuru skaita un masu kapu vietu noteikšanai, informācijas par represijām un masveida deportācijām apkopošanai un Latvijas valstij un tās iedzīvotājiem nodarīto zaudējumu aprēķināšanai (turpmāk – komisija) šādā sastāvā:
· 1.1. E. Stankevičs – zvērināts advokāts (komisijas priekšsēdētājs);
· 1.2. R. Pazdere – Latvijas okupācijas izpētes biedrības valdes priekšsēdētāja (komisijas priekšsēdētāja vietniece);
· 1.3. G. Apals – Latvijas Okupācijas muzeja vēsturnieks;
· 1.4. R. Balodis – Latvijas Universitātes Juridiskās fakultātes Valststiesību zinātņu katedras profesors;
· 1.5. J. Ciganovs – Latvijas Kara muzeja direktora vietnieks pētniecības darbā;
· 1.6. M. Černuho-Cerkova – Ārlietu ministrijas Juridiskā departamenta Starptautisko tiesību nodaļas otrā sekretāre;
· 1.7. A. Freimanis – Latvijas Nacionālā arhīva Latvijas Valsts arhīva direktors;
· 1.8. A. Kalniņš – Aizsardzības ministrijas Militāri publisko attiecību departamenta eksperts;
· 1.9. G. Krūmiņš – vēsturnieks, Vidzemes Augstskolas vadošais pētnieks un padomes loceklis;
· 1.10. L. Muciņš – zvērināts advokāts;
· 1.11. Dz. Muzikante – Vides aizsardzības un reģionālās attīstības ministrijas Valsts ilgtspējīgas attīstības plānošanas departamenta Teritoriju attīstības izvērtēšanas nodaļas vadītāja vietniece;
· 1.12. L. Neiders – Ekonomikas ministrijas Analītikas dienesta ekonomists;
· 1.13. J. Tomels – Tēvzemes biedrības valdes priekšsēdētājs.
· 1.1 Komisijas locekļa prombūtnes laikā komisijas darbā ar balsstiesībām piedalās cits attiecīgās institūcijas vai organizācijas pilnvarots pārstāvis.
· 2. Atzīt par spēku zaudējušu Ministru kabineta 2005.gada 5.augusta rīkojumu Nr.523 "Par komisijas izveidi PSRS totalitārā komunistiskā okupācijas režīma upuru skaita un masu kapu vietu noteikšanai, informācijas par represijām un masveida deportācijām apkopošanai un Latvijas valstij un tās iedzīvotājiem nodarīto zaudējumu aprēķināšanai" (Latvijas Vēstnesis, 2005, 124.nr.).

